A HKG emellett bizonyos, az Euratom-Szerződés III. mellékletében felsorolt kedvezményeket is kért.

A Tanács emellett úgy ítélte meg, hogy a HKG-t e programok végrehajtásában a rá háruló pénzügyi terhek enyhítésével, a neki nyújtott kedvezmények időbeli hatályának meghosszabbításával is indokolt segíteni.

Azóta a közös vállalkozás a következő célkitűzéseket követi: az erőmű bezárása, az aktív zóna kiürítése, biztonságos fizikai elhatárolás a környezettől és felügyelet. 1989. december 13-án szerződés jött létre a szövetségi hatóságok, Észak-Rajna–Vesztfália szövetségi tartomány, a HKG és tagjai között a THTR 300 ellenőrzött leszereléséről. Ez a szerződés a pénzügyi kérdéseket is szabályozta.

Az Európai Bizottsághoz intézett közleményében a német kormány támogatta a HKG által a közös vállalkozási jogállás meghosszabbítása érdekében benyújtott kérelmet. A meghosszabbítást azonban csak a 2017. december 31-ig terjedő időszakra volt indokolt megadni, nem pedig huszonöt évre, ahogyan azt a HKG kérte, hiszen a német finanszírozási megállapodások is csak addig az időpontig szóltak.

A THTR 300 projekt továbbra is jelentős összegű támogatást kapott a német kormánytól és Észak-Rajna–Vesztfália szövetségi tartománytól. Erről a THTR 300 projekt ellenőrzött leszereléséről 1989-ben létrehozott szerződés rendelkezett, amelynek alapján egyebek mellett a THTR 300 erőmű 2009. december 31. utáni készenléti üzeme kapcsán felmerülő költségeket finanszírozták.

A HKG közös vállalkozásnak nyújtott kedvezmények meghosszabbításáról szóló 1992. november 16-i tanácsi határozat elfogadása kapcsán, tehát már a THTR 300 bezárására irányuló folyamatok közben kimondásra került, hogy a projekt alapvető jelentőségű a Közösségben az atomipar fejlesztése szempontjából, ami feltétele az európai közös vállalkozási jogállás megadásának. Akkor a Tanács azt is elismerte, hogy az erőmű bezárására és a környezettől való biztonságos fizikai elhatárolásának biztosítására, illetőleg a „környezettől fizikailag biztonságosan elhatárolt erőmű” állapot megőrzésére és folyamatos ellenőrzésére vonatkozó programok példa nélküliek a Közösségben. Megállapította továbbá azt is, hogy e programok végrehajtása értékes tapasztalatokkal fogja gazdagítani az atomipart, és haszonnal járul hozzá a Közösségben folytatott atomenergia-termelés hátterének további fejlesztéséhez.

A HKG célja az volt, hogy ezeket a tanulságokat is átadja az EU-tagállamoknak.

A HKG álláspontja szerint a környezettől való biztonságos fizikai elhatárolás időtartama alatt és az azt követő leszerelés közben megszerezhető ismeretek mind Európa, mind a nagyvilág atomipara szempontjából kiemelten fontosak lennének, annál is inkább, mert a IV. generációs erőművekkel összefüggésben ismét egyre többet foglalkoztak a magas hőmérsékletű reaktorok technológiáival, és a teljes kép kialakításában a bezárás különböző fázisait (a teljes élettartam költségeit) is figyelembe kellett venni.

Az atomenergia segítségével folytatott villamosenergia-előállítás kapcsán szerzett tapasztalatok és ismeretek nem korlátozódhatnak az építés és az üzemeltetés fázisára. A teljesség kedvéért a bezárás tervezésével, a magával a bezárással, a környezettől való biztonságos fizikai elhatárolással és a leszereléssel (ez esetben a magas hőmérsékletű reaktorok technológiáival összefüggésben) szerzett ismereteket is figyelembe kell venni.

A Hamm-Uentropban található, a magas hőmérsékletű tóriumos reaktor (THTR) prototípusával üzemelő atomerőművel kapcsolatos projekttel a HKG azt vállalta, hogy ipari léptékben, részben gazdasági szempontból is teszteli a magas hőmérsékletű reaktorok technológiáit, ami Németország energiával való jövőbeli, hosszú távú ellátásának biztonságát szolgálja.

2010. április 26-án kelt levelében a hammi illetőségű Hochtemperatur-Kernkraftwerk GmbH (HKG) ismételten kérte az eredetileg a 74/295/Euratom határozattal megadott, majd ezt követően egy 2002. május 7-én kelt tanácsi határozattal 1999. január 1-jétől kezdődően egy ízben már újabb tizenegy évre kiterjesztett közös vállalkozási jogállás hatályának meghosszabbítását. A társaság egyben az ingatlanátruházási adó, az ingatlanadó és – hosszú távú tartozásainak kamatterheit illetően – a vállalkozói nyereségadó alóli, a közös vállalkozási jogállással együtt megadott mentesség meghosszabbítását is kérte.

A rendelkezésére álló információk alapján a Bizottság úgy ítélte meg, hogy a Tanács által 1992-ben elfogadott érvek továbbra is érvényesek voltak, különös tekintettel arra, hogy a vállalkozás tevékenységében és e tevékenység hátterében időközben nem következett be változás.

Kérelmében a HKG azt is előadta, hogy a szövetségi hatóságok, Észak-Rajna–Vesztfália szövetségi tartomány, valamint a HKG és tagjai a THTR 300 projekt végső szakaszának elvégzése érdekében 1989. november 13-án keretmegállapodást kötöttek. Ez a keretmegállapodás és az 1996. december 18-án hozzá csatolt módosítás 2009-ig rendezte az elvégzendő műveleteket, ideértve a HKG tevékenységének finanszírozását is.

A HKG 1998. március 30-án kérelmet nyújtott be a Bizottsághoz közös vállalkozási jogállásának további 25 évvel történő meghosszabbítása iránt.

A Hochtemperatur-Kernkraftwerk GmbH (HKG) közös vállalkozási jogállásának meghosszabbításáról szóló 2011. június 17-i (2011/362/Euratom) határozatával a Tanács a következőkről határozott:

A Tanács a Hochtemperatur-Kernkraftwerk GmbH-nek (HKG) az Európai Atomenergia-közösséget létrehozó Szerződés értelmében biztosított közös vállalkozási jogállást 2010. január 1-jével kezdődően további nyolc évre meghosszabbította.

A HKG célja egy olyan program végrehajtása volt, amely a környezettől való biztonságos fizikai elhatárolás megvalósításáig biztosítja a Németországi Szövetségi Köztársaságban (Unna járásban), Uentrop település területén található atomerőmű leszerelését, ezt követően pedig egy felügyeleti programot valósít meg a környezettől fizikailag elhatárolt nukleáris létesítmények felett.

KÖZELMÚLTBELI FEJLEMÉNYEK

2021. október 7-én kelt levelében a hammi illetőségű Hochtemperatur-Kernkraftwerk GmbH (HKG) ismételten kérte az eredetileg a 74/295/Euratom határozattal megadott, majd ezt követően már két ízben, egy 2002. május 7-én kelt tanácsi határozattal 1999. január 1-jétől kezdődően újabb tizenegy évre, valamint egy 2011. június 17-én kelt tanácsi határozattal 2010. január 1-jétől kezdődően újabb nyolc évre kiterjesztett közös vállalkozási jogállás hatályának meghosszabbítását. A társaság egyben az ingatlanátruházási adó, az ingatlanadó és – hosszú távú tartozásainak kamatterheit illetően – a vállalkozói nyereségadó alóli, a közös vállalkozási jogállással együtt megadott mentesség meghosszabbítását is kérte. Ezenfelül a HKG mentességet kért a közös vállalkozást, vagyonát, forrásait, illetve bevételeit érintő minden közvetlen adó alól. Kérte, hogy ez a mentesség a lehető legszélesebb körben valósuljon meg, és 2018. január 1-jétől alkalmazzák. Az egyértelműség kedvéért a HKG – nem kimerítő jelleggel – mentességet kért a Németországban alkalmazandó következő közvetlen adók alól:

–Körperschaftsteuer (társasági adó),

–Solidaritätszuschlag (a társasági adón felüli szolidaritási különadó),

–Gewerbesteuer (helyi iparűzési adó),

–Grunderwerbsteuer (ingatlanátruházási adó),

–Grundsteuer (ingatlanadó).

A német kormány nyilatkozata a HKG által a közös vállalkozási jogállás meghosszabbítása érdekében benyújtott kérelemről

Az Európai Bizottsághoz intézett 2021. április 23-i és 2022. május 6-i közleményeiben a német kormány támogatta a HKG által a közös vállalkozási jogállás meghosszabbítása érdekében benyújtott kérelmet, különös tekintettel a következő megfontolásokra:

A THTR biztonságos fizikai elhatárolásának szakasza a jelenleg tervezett időszaknál tovább fog tartani. E szakasz pénzügyi biztosítékát 2022. december 31-ig a német szövetségi kormány, Észak-Rajna–Vesztfália tartomány, valamint a HKG és tagjai között kötött létrejött szerződéses megállapodások adják.

A THTR várhatóan szokatlanul hosszúra nyúló biztonságos elhatárolási időszaka és különösen a vasbeton nyomástartó reaktoredénnyel (RCPRV) kapcsolatos későbbi leszerelési műveletek során várhatóan a nukleáris létesítmények leszerelésével kapcsolatos új ismeretekre tehetünk szert. Továbbá a reaktoredény későbbi leszerelése, amelynek kapcsán még nem rendelkezünk elegendő gyakorlati tapasztalattal, jelentős költségvonzattal jár. E körülmények között elengedhetetlen az erőművet kezelő társaságnak (HKG) és tagjainak további részvétele, és az „európai közös vállalkozás” jogállás kiterjesztése elvileg érdemben indokolt.

A HKG kérelmezte a Bizottság Energiaügyi Főigazgatóságától, hogy az „európai közös vállalkozás” jogállását 2027. december 31-ig hosszabbítsák meg. A finanszírozási megállapodások azonban jelenleg csak a 2022. év végéig szólnak, és 2011. június 17-i határozatában az Európai Unió Tanácsa megismételte, hogy ez az időtartam meghatározó ok volt a nyújtandó kedvezmények időtartamának korlátozására, így az adókedvezmények által érintett Észak-Rajna–Vesztfália tartomány pénzügyminisztériuma (FM NRW) csak 2022. december 31-ig hagyta jóvá az „európai közös vállalkozás” jogállás meghosszabbítását. A szövetségi kormánynak nincsenek fenntartásai egy ilyen időbeli korlátozás megállapításával kapcsolatban, ezenfelül a német Szövetségi Oktatásügyi és Kutatási Minisztérium (BMBF) nem látja okát annak, hogy az „európai közös vállalkozás” jogállást miért kellene szükségszerűen különválasztani a korábban említett finanszírozási megállapodások időtartamától.

Ennek megfelelően a német kormány támogatja, hogy a HKG „európai közös vállalkozás” jogállása 2022. december 31-ig kerüljön meghosszabbításra.

KÖVETKEZTETÉSEK

A Bizottság úgy ítéli meg, hogy a Tanács által 2011-ben a HKG közös vállalkozási jogállásának és kedvezményeinek meghosszabbítása tekintetében elfogadott érvek továbbra is érvényesek, különös tekintettel arra, hogy a vállalkozás tevékenységében és e tevékenység hátterében időközben nem következett be változás. A Bizottság ezért úgy véli, hogy a Tanácsnak – miután jóváhagyta a közös vállalkozás jogállásának meghosszabbítását – ennek megfelelően ki kell terjesztenie a HKG-nek nyújtott kedvezményekre vonatkozó határozat időbeli hatályát is.

A Németországi Szövetségi Köztársaság, Észak-Rajna–Vesztfália szövetségi tartomány, a HKG és tagjai között a HKG tevékenységeinek finanszírozásáról létrejött megállapodások csak 2022. december 31-ig alkalmazandóak.